Arna-Bjørnar Fotball

Arna-Bjørnar Fotball er en norsk fotballklubb fra Arna i Bergen, og er et allianseidrettslag bestående av fotballgruppene i  Arna Turn og Idrettslag og Bjørnar IL, som igjen er en sammenslutning av fotballgruppen i Bjørnar IL og Ådnamarka Idrettslag. Kvinnelaget i fotball er lagets mest dominerende, og har vært i Toppserien siden 1997, da som Bjørnar, med et opphold i første divisjon i 2005. Det var fra og med sesongen 2001 at de tok i bruk navnet Arna-Bjørnar.

Arna-Bjørnar Fotball spiller sine kamper på Arna Idrettspark på Seimsmyrane. Anlegget ble åpnet august 2010, og ligger like ved Arna gamle stasjon i Indre Arna. I tillegg har de tre fotballanlegg til disposisjon: Garnes Kunstgress, Ådnamarka ballbane (kunstgress) og Arna stadion på Gaupås. Arna stadion er delt i Arna ballbane og Arna grusbane. 

Asbjørn Mjelde, toppserielagets lagleder, er utnevnt til æresmedlem for sin innsats og sitt helt spesielle engasjement for klubben gjennom en årrekke. 

Kvinner
Historie
Toppserien (1997-2004)
I sin første sesong tok Bjørnar en imponerende 6.-plass, a poeng med, men bare tre mål dårligere enn, byrival Sandviken. I 1998 gikk det langt dårligere, og Bjørnar tok den åttende og siste plassen blant de som beholdt plassen i Eliteserien for kvinner. Det skilte riktignok 14 poeng ned til neste lag, men dette var ingen imponerende innsats. I 1999 gikk ting langt bedre for laget, som fulgte Kolbotn hakk i hæl i tre år. Bjørnar tok en femteplass i 1999 da Kolbotn tok en fjerdeplass, i 2000 tok Bjørnar fjerdeplassen mens Kolbotn tok tredjeplassen, og da Kolbotn tok andreplassen i 2001, tok Arna-Bjørnar tredjeplassen. Innimellom lyktes de å komme til finalen i Norgesmesterskapet i 2000, men det endte med 1-4-tap for Asker. I 2002 gikk det dårligere i serien, Arna-Bjørnar endte på femteplass. Imidlertid kom de nok en gang til finalen, og ble som andre lag i historien, etter Sprint-Jeløy/Athene Moss, i finalen under to navn. Finalen mot Trondheims-Ørn ble jevn, og den ble avgjort etter ekstraomganger. Nok en gang tapte Arna-Bjørnar, og de er, sammen med Donn det eneste laget som har vært i en finale uten å ha vunnet. Deretter gikk det nedover. I 2003 ble det en sjetteplass i serien, og i 2004 ble det nedrykk godt bak Sandviken på tabellen.

Rett bak medaljene (2005-)
Arna-Bjørnars opphold i den nest øverste divisjonen ble kort. Laget kom rett tilbake til Toppserien i fotball for kvinner etter å ha satt rekord for antall poeng i 1. divisjon, med 52 poeng og bare ett uavgjort. Bare Fart greide å spille uavgjort mot dem. Den påfølgende perioden markerte et taktomslag. Med ny trener i Morten Kalvenes fikk laget inn en stabilitet. Det ble også et generasjonsskifte. 2006-sesongen var siste sesong for viktige spillere som Ingrid Camilla Fosse Sæthre, Linda Netland, Henriette Lund og Anne Bugge-Paulsen, i tillegg til keeper Linda Merethe Viken. Det kom inn nye spillere også. Tre markante spillere debuterte for laget; Elise Thorsnes, Madeleine Giske og Erika Skarbø. I tillegg hadde noen andre kommet i 2005, inkludert Maren Mjelde. Disse hjalp hverandre med å få den nyopprykkede laget på 5.-plass, og Thorsnes ble toppscorer i Toppserien. Det var derfor usikkerheter rundt 2007-sesongen, og Aftenposten tippet dem på sjetteplass.6. ARNA-BJØRNAR  – Aftenposten 16. april 2007, hentet 12. januar 2012 På tross av generasjonsskiftet, greide Arna-Bjørnar å ta en fjerdeplass. Madeleine Giske ble lagets toppscorer. Foran 2008-sesongen hadde Arna-Bjørnar også mistet Randi Skår, som stort sett var skadet hele 2007-sesongen uansett. også Siv Skard trakk seg etter 2007-sesongen. Med Aimee Edris som ny spiller foran 2008-sesongen trodde Kalvenes på medalje for Arna-Bjørnar.Klubb og landslag gir god helhet  Bergens Tidende, 11. april 2008, hentet 12. januar 2012 Arna-Bjørnar lyktes ikke, men de var bare fire poeng unna bronsemedaljen på en femteplass. Med skader på toppspillerne, ble det Aimee Edris som ble toppscorer med 11 mål. Samtidig ble Erika Skarbø førstekeeper på landslaget. Toppserien hadde blitt så stabil at Arna-Bjørnar hadde konsekvent vært bak Asker, Røa og Kolbotn, mens de var foran Team Strømmen i 2007, men bak dem i 2006 og 2008. Arna-Bjørnar hadde ikke oppnådd det siste skrittet opp i toppsjiktet. 

I 2009 dro Elise Thorsnes til Røa, mens Skarbø ble skadet. Andrekeeper Nora Gjøen var utlånt, og i begynnelsen spilte Reidun Seth, før nigerianske Precious Dede tok over. Arna-Bjørnar mistet poeng mot på papiret svakere motstand i begynnelsen, og kom derfor aldri helt inn i medaljestriden. Edris hadde heller ingen stor sesong, og enda Giske scoret relativt ofte, var det relativt få mål (37 på 22 kamper) og ingen stor målforskjell (+2). Det holdt til en 5.-plass, tre poeng bak Team Strømmen, men altfor langt bak medaljestriden. I løpet av sesongen mistet de kapteinen, Stine Andreassen, også hun til Røa, mens Edris la opp med ryggproblemer.Legger opp for helsens skyld – Bygdanytt Arna-Bjørnar gikk fra 58 scorede mål i 2008 til 37 i 2009-sesongen. Da Skarbø kom tilbake, forsvant både Dede og Gjøen, sistnevnte til LSK Kvinner.

Til gjengjeld innledet Arna-Bjørnar 2010-sesongen med å hente inn Astrid Grøttå Ree fra Klepp. I tillegg slo Ingrid Ryland og Tina Algrøy gjennom. I løpet av sesongen fikk de også Hege Hansen, også hun fra Klepp. Arna-Bjørnar greide dermed å ta en fjerdeplass, en forbedring siden de to siste sesongene, og nok en gang bare fire poeng bak medalje. Foran 2011-sesongen var det lenge snakk om at Arna-Bjørnar skulle få Cecilie Pedersen fra Avaldsnes Idrettslag, men det ble ikke noe av det. Under sesongen opplevde Arna-Bjørnar noe de ikke hadde opplevd tidligere, å være med i tetkampen. Arna-Bjørnar slo Stabæk borte, og påførte Stabæk det første tapet på hjemmebane noensinne og det første tapet i serien siden 2009. Dermed var det bare to poeng opp til ledende Røa.Arna-Bjørnar på gulljakt – Bergens Tidene I neste omgang møtte Arna-Bjørnar Røa hjemme, og med hjemmeseier der ville de ha en gode mulighet på gullet. Imidlertid tapte Arna-Bjørnar hjemmekampen og den påfølgende kampen, borte mot Kolbotn, og dermed gikk Arna-Bjørnar fra gullkamp til fjerdeplass, som ble sluttplasseringen til bergenslaget.

 Tabell 

Nåværende spillerstall
oppdatert 24. mars 2025.

 Utlånte spillere 

 Landslagsspillere 
Disse spillerne har spilt A-landskamper for Norge som representant for Bjørnar og Arna-Bjørnar:

 Margunn Haugenes (1997–2000)
 Anne Bugge-Paulsen (1998–2002)
 Ingrid Camilla Fosse Sæthre (1998–2003)
 Dagny Mellgren (1999–2000)
 Astrid Hitland Johannessen (2000)
 Marianne Paulsen (2002–2003)
 Siv Skard (2004)
 Elise Thorsnes (2006–2008)
 Madeleine Giske (2006–2012)
 Maren Mjelde (2007–2012)
 Erika Skarbø (2008–2011)
 Ingrid Ryland (2010–2014)
 Kristine Minde (2011–2013)
 Astrid Grøttå Ree (2012)
 Hege Hansen (2012–2014)
 Nora Holstad Berge (2013)
 Amalie Vevle Eikeland (2016)
 Vilde Bøe Risa (2016–2017)
 Emilie Nautnes (2018–2019)
 Rikke Nygard (2019–2020)

 Tidligere sesonger 
NivåÅrSesongPos.Ant.VUTForMotP.NMTrener12001Toppserien3181323412741SemifinaleOdd Einar Fossum12002Toppserien518828443826SølvOdd Einar Fossum12003Toppserien6186484348223. rundeOdd Einar Fossum12004Toppserien9184113315413KvartfinaleOdd Einar Fossum220051. divisjon11817108910523. rundeOdd Einar Fossum12006Toppserien5181126602635KvartfinaleMorten Kalvenes12007Toppserien4221246473440SemifinaleMorten Kalvenes12008Toppserien5221255582641KvartfinaleMorten Kalvenes12009Toppserien522967373533KvartfinaleMorten Kalvenes12010Toppserien4221417552643SemifinaleMorten Kalvenes12011Toppserien4221615641949KvartfinaleMorten Kalvenes12012Toppserien3221453612147SemifinaleMorten Kalvenes12013Toppserien3221084392438KvartfinaleMorten Kalvenes12014Toppserien32214085821423. rundeMorten Kalvenes12015Toppserien72275103545263. rundeBjarne Hagen12016Toppserien82274112238253. rundeMorten Røssland12017Toppserien622985392835SemifinaleMorten Røssland12018Toppserien3221165532639KvartfinaleMorten Røssland12019Toppserien9226511264123SemifinaleRemi Natvik12020Toppserien8185211132917KvartfinaleRemi Natvik12021Toppserien5186392744213. rundeØyvind Nordtveit12022Toppserien Grunnspill81842121853143. rundeØyvind Nordtveit (-april)Bjarne Hagen (mai-)Nedrykkssluttspill274211761412023Toppserien10274493270163. rundeBjarne Hagen (-april)Thomas Mørk (april-)

Menn
Klubben har i tillegg også to seniorlag for menn som spiller i 4. og 7. divisjon (2022), samt aldersbestemte lag.

A-laget for herrer vant i 2012 3. divisjon avd. 7 og spilte i 2013 i 2. divisjon avd. 3.

Tabell

 Se også 
Bjørnar Håndball

 Referanser 

 Eksterne lenker 


Kategori:Fotballag i Bergen
Kategori:Fotballag etablert i 1946
Kategori:Toppserielag
Kategori:Kvinnefotballag i Norge
Kategori:Arna